Shqipëri: Ministria e Brëndshme dënon si një akt vandal sulmin kundër ish kryetarit të SHIK-ut, Fatos Klosi
Anibal Basha, ish punonjes i shërbimit sekret në periudhën 92-97 është ndaluar nga policia
Në Shqipëri Ministria e Brendëshme cilësoi mbrëmë si një akt vandal goditjen e ish-shefit të Shërbimeve Sekrete Fatos Klosi, duke kërkuar që organet e drejtësisë ta çojnë deri në fund zbardhejn e kësaj ngjarjeje. Policia arrestoi dje, pak pas ngjarjes, Anibal Bashën, ish-punonjës i Shërbimit Informativ Kombëtar në vitet 1992 – 1997, i cili goditi me grushta zotin Klosi, kur ky i fundit sapo kishte dalë nga banesa e tij. Zoti Klosi nuk pati probleme të rënda shëndetsore, përveç një frakture pas veshit. Ai e konsideroi sulmin ndaj tij si një veprim të paramenduar. shpjegoi zoti Klosi. Zoti Klosi, aktualisht pedagog në universitetin e Tiranës, është edhe aktivist i Lëvizjes Socialiste për Integrim në opozitë. Zoti Klosi e lidhi sulmin me komentet që kishte bërë një natë më parë në një nga stacionet televizive të kryeqytetit lidhur me zhvillimet e brendëshme të periudhës kur ai ishte në detyrë. Ndërsa Anibal Basha deklaroi në polici se ai e kishte qëlluar zotin Klosi, pasi ai kishte përfshirë Anibal Bashën në rrëmbimin dhe zhdukjen në vitin 1995, të një tregëtari shqiptar nga Maqedonia. Opozita e cila reagoi menjëherë fajësoi për këtë qeverinë për shkak të klimës së re fashiste që sipas saj, ajo ka krijuar në vend duke reabilituar figurat e implikuara në akte dhune dhe ngjarjet e vitit 1997, duke përmendur këtu edhe ish-shefin e shërbimeve sekrete shqiptare në vitet 1992 – 1997, Bashkim Gazidede. Kryetari i Partisë Socialiste, Edi Rama tha se kjo ndodh në sfondin e rritjes së kriminalitetit në vend duke fajësuar qeverinë. tha zoti Rama. Ndaj qeverisë e drejtoi gishtin e akuzës dhe kryetari i Lvëzjes Socialiste për Integrim Ilir Meta, parti në të cilën militon zoti Klosi. tha zoti Meta. Zoti Meta i ka kërkuar kryeministrit të distancohet nga kjo ngjarje dhe të ndërpresë rehabilitimin e personve që sipas tij janë përgjegjës për dhunën në vitet 96-97. //ze//